钦定古今图书集成/明伦汇编/官常典/第163卷 > 郧
## 钦定古今图书集成/明伦汇编/官常典/第163卷 > 郧

桓王二十年春，楚屈瑕败郧师。

按《春秋》不书。按《左传》，桓公十一年春，楚屈瑕将盟
贰、轸。郧人军于蒲骚，将与随、绞、州、蓼伐楚师。莫敖患
之。斗廉曰：“‘郧人军其郊，必不诫，且日虞四邑之至也。
君次于郊郢，以御四邑，我以锐师宵加于郧，郧有虞心而恃其城，莫有斗志，若败郧师，四邑必离’。莫敖曰：
‘盍请济师于王’？对曰：‘师克在和，不在众。商、周之不敌，
君之所闻也。成军以出，又何济焉’？”莫敖曰：“卜之。”对曰：
“卜以决疑，不疑何卜？”遂败郧师于蒲骚，卒盟而还。

〈注〉郧国在江夏云社县。东南有郧城，蒲骚郧邑。